வெண்வயிறு கத்தூரி மான்

**வெண்வயிறு கத்தூரி மான்** (*white-bellied musk deer*) அல்லது இமயமலை கத்தூரி மான் (மோசசு லுக்கோகாசுடெர்) என்பது நேபாளம், பூட்டான், இந்தியா, பாக்கித்தான், சீனா ஆகிய நாடுகளின் இமயமலையில் காணப்படும் ஒரு கத்தூரி மான் சிற்றினமாகும். இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாகப் பட்டியலிடப்பட்டுள்ளது. ஏனெனில் அதிகப்படியான சுரண்டல் காரணமாக இதன் எண்ணிக்கை கடுமையாகப் பாதிக்கப்பட்டுள்ளது.

இது முன்பு அல்பைன் கத்தூரி மானின் துணையினமாகக் கருதப்பட்டது. ஆனால் வெவ்வேறு மண்டை ஓடு விகிதாச்சாரத்தின் அடிப்படையில் பிரிக்கப்பட்டது.

## சிறப்பியல்புகள்
வெண்வயிறு கத்தூரி மான்கள் அதிக உயரத்தில் வாழ்வதற்கு மிகவும் பொருத்தமானவை. இவை நன்கு வளர்ந்த பனி நகங்கள், செங்குத்தான சரிவுகளில் அதிகரித்த நிலைத்தன்மையை வழங்கும் பரந்த கால்விரல்கள் மற்றும் தீவிர வெப்பநிலையிலிருந்து பாதுகாக்க காற்று நிரப்பப்பட்ட உயிரணுக்கள், அடர்த்தியான முடிகள் போன்ற தழுவல்களை கொண்டுள்ளன. இவற்றிற்கு கொம்புகள் இல்லாத போதிலும், அனைத்து கத்தூரி மான்களிலும் குறிப்பிடத்தக்க பண்பான, ஓர் இணை எளிதில் உடையக்கூடிய பற்களைக் கொண்டுள்ளன. இவை தொடர்ந்து வளரக்கூடியன. இதன் தந்தங்களின் அதிகபட்ச நீளம் சுமார் 10 செமீ (4 அங்குலம்) ஆகும். இந்த மான்கள் ஒரு உறுதியான உடல் வாகைக் கொண்டுள்ளன. இவற்றின் பின் கால்கள் இவற்றின் குறுகிய, மெல்லிய முன் கால்களை விட கணிசமாக நீளமாகவும் அதிக தசையுடனும் உள்ளன. ஓட்டம் அல்லது குதித்தல் என்பதற்கு பதிலாக, இந்த இனங்கள் "பிணைக்கப்பட்டுள்ளன". இந்த இனத்தின் செந்நிறமும் அதில் காணப்படும் வெள்ளைப் புள்ளிகளும் உருமறைப்புக்கு உதவுகின்றன. ஆனால் இவை முதிர்ச்சியடையும் போது இந்த புள்ளிகள் மறைந்துவிடும்.&nbsp;&nbsp;

வெண்வயிறு கத்தூரி மான் கத்தூரி எனப்படும் மெழுகு பொருளைக் கொண்டுள்ளது. இது ஆண் வயிற்றில் உள்ள சுரப்பியிலிருந்து சுரக்கிறது. மான் இதைப் பயன்படுத்தி நிலப்பரப்புகளைக் குறிக்கவும், பெண்களை ஈர்க்கவும் பயன்படுத்துகிறது. இந்த கத்தூரி வாசனை திரவியங்கள், மருந்துகளின் உற்பத்தியிலும் பயன்படுத்தப்படுகிறது.

## பரவலும் வாழிடமும்
இமயமலை கத்தூரி மான் நேபாளம், பூட்டான் மற்றும் வட இந்தியாவில் சம்மு-காசுமீர், இமாச்சலப் பிரதேசம், உத்தராகண்டு, சிக்கிம், அருணாச்சலப் பிரதேசத்திலும், சீனாவில் தென்மேற்கு திபெத் தன்னாட்சி பிராந்தியத்திலும் காணப்படுகிறது. இது 2,500 மீ (8,200 ) உயரத்திற்கு மேலே உள்ள உயர் அல்பைன் சூழல்களில் வாழ்கிறது.

## சூழலியலும் நடத்தையும்
பகலில், வெண்வயிறு கத்தூரி மான் அடர்த்தியான காடுகளில் மறைந்து காணப்படும் இரவில், இவை திறந்த வாழ்விடங்களில் உணவுத் தேடி வெளிவருகின்றன. மேலும் அதிக புரதம், குறைந்த நார்ச்சத்து உள்ள மரங்கள், புதர்களின் இலைகளை உணவாகத் தேர்ந்தெடுக்கின்றன. குளிர்காலத்தில், இவை தரமற்ற லைக்கன்களைக் கொண்டு வாழ்கின்றன. மேலும் சிறிய மரங்களில் ஏறி இலைகளை உண்கின்றன.

ஒரு பெண் மான் ஒரு நேரத்தில் ஒன்று அல்லது இரண்டு குட்டிகளை ஈணுகின்றன. இளம் கத்தூரி மான்கள் தாயின் பாலிலைக் குடித்து சுமார் ஆறு மாத வயது வரை வாழ்கின்றன. மேலும் காடுகளில் கிடைக்கும் வழக்கமான உணவுகளையும் இவை சாப்பிடுகின்றன. 16 முதல் 24 மாத வயதில், இவை பாலியல் முதிர்ச்சியடைகின்றன.

இமயமலை கத்தூரி மான் 10 முதல் 14 ஆண்டுகள் வரை உயிர் வாழ்கின்றன.

இவற்றை சிறுத்தை, பனிச் சிறுத்தை. ஐரோவாசியச் சிவிங்கிப் பூனை, செந்நரி,சாம்பல் ஓநாய் முதலிய வேட்டை விலங்குகள் வேட்டையாடுகின்றன. இளம் மான்கள் மஞ்சள்-தொண்டை மார்டன், பெரிய கொன்றுண்ணிப் பறவைகளால் கொல்லப்பட்டதாக தெரிவிக்கப்பட்டுள்ளது.

## அச்சுறுத்தல்கள்
மான் உற்பத்தி செய்யும் கத்தூரி, வாசனை திரவியங்கள் மற்றும் மருந்துகளின் உற்பத்திக்கு தேவைப்படுவதால், இது மிகவும் மதிப்புமிக்கது. இந்த இனம் ஆபத்தில் இருப்பதாலும், இவற்றைக் கண்டுபிடிப்பது கடினம் என்பதாலும், வனவிலங்கு வர்த்தக சந்தையில் இதன் மதிப்பு இன்னும் அதிகரிக்கிறது. வெண்வயிறு கத்தூரி மானை வேட்டையாடுவதும் வர்த்தகம் செய்வதும்  முக்கிய அச்சுறுத்தலாக உள்ளது. இந்த மானின் கத்தூரி ஒரு கிலோவுக்கு $45,000 வரை விற்கலாம், இது உலகின் மிக மதிப்புமிக்க விலங்கு தயாரிப்புகளில் ஒன்றாகும். வேட்டைக்காரர்கள் கண்ணிகளைப் பயன்படுத்தி மான்களைப் பிடித்து கொல்கிறார்கள். ஆண் மான்  மட்டுமே கத்தூரி உற்பத்தி செய்யவதால், கத்தூரிக்காக பெண் மானும் கொல்லபடுவது சிக்கலை உருவாக்குகிறது. பெண் மான்களும் இளம் மான்களும் பொறிகளில் சிக்கி கொல்லப்படுகின்றன.

## பாதுகாப்பு
பூட்டான், நேபாளம், இந்தியாவில் வெண்வயிற்று கத்தூரி மான் சட்டத்தால் பாதுகாக்கப்படுகிறது. சீனாவில், சில பகுதிகளில் வேட்டையாட அனுமதிக்கப்பட்டுள்ளது. எனினும் வேட்டையாட உரிமம் தேவை. இது பாக்கித்தானில் அழிந்து வரும் உயிரினமாக பட்டியலிடப்பட்டுள்ளது. இவை முழுவதும் பாதுகாக்கப்பட்ட பல பகுதிகளில் காணப்படுகிறது. எவ்வாறாயினும், இதன் வரம்பில் சட்டத்தின் சீரற்ற அமலாக்கம், இனத்தின் பரவலான வர்த்தகத்தைத் தடுப்பதில் சிறிய தாக்கத்தை ஏற்படுத்தியது. வேட்டையாடுதல் தடுப்புச் சட்டங்களின் அமலாக்கத்தை மேம்படுத்துவது இந்த இனத்தைப் பாதுகாப்பதற்கான முக்கிய முன்னுரிமையாகும்.

## பாதுகாப்பு முயற்சிகள்
கத்தூரிக்கான கொல்லைப்படுத்தப்பட்ட முறையில் மான் வளர்ப்பு நடைமுறை சீனாவில் உருவாக்கப்பட்டுள்ளது. இது ஒரு மானைக் கொல்லாமல் அதிலிருந்து கதுதூரியைப் பிரித்தெடுக்க முடியும் என்பதைக் காட்டுகிறது. இருப்பினும், கொல்லைப்படுத்தப்பட்ட மான்கள் நோய்,  சண்டையின் காரணமாக மோசமான தரமான கத்தூரியை உற்பத்தி செய்கிறது. காட்டு மானைக் கொண்று கத்தூரியைப் பிரித்தெடுப்பதற்கான மிகவும் செலவு குறைந்த முறையாக இது கருதப்படுகிறது . திறந்தவெளியில் மானை வளர்ப்பது என்பது கத்தூரியைப் பிரித்தெடுப்பதற்கான ஒரு புதிய வழியாகும். இதன் மூலம் சுதந்திரமாக கத்தூரி மான்கள் வளர்க்கப்பட்டு பின்னர் கத்தூரி பிரித்தெடுக்கப்பட்டு, இனங்கள் பாதுகாக்கப்பட்டு உயிர்வாழ அனுமதிக்கிறது.

## குறிப்பு

## மேற்கோள்கள்

## வெளியிணைப்புகள்
* Distribution and population status of Himalayan musk deer (''Moschus chrysogaster'') in Dhorpatan Hunting Reserve, Nepal

பகுப்பு:கத்தூரி மான்கள்